《送彦祖学士赴兖州》
宋代·陈襄

暂辞天禄请名藩，养志安贫道可尊。
南国士歌阳羡政，东州人可翰林孙。
重兴阙里诸生学，好荐徂徕一子恩。
平日皂囊应草疏，由来忠谠出家门。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。